Konsertti- ja kongressitalo Mikaeli - Suomen kiinnostavin tapahtumatalo

HOGWARTS Magic Symphony
2025-01-28 19:00 (Europe/Helsinki)
Kutsumme teidät todelliseen musiikilliseen taikailtaan – ”Hogwarts Magic Symphony”! Lords of the Soundin sinfoniaorkesterin esittämä upea ohjelma vie sinut Harry Potterin taianomaiseen maailmaan ja herättää henkiin legendaarisen elokuvasaagan kirkkaimmat musiikilliset hetket kaikista osista.
Jännittävimpien kohtausten aikana kuultu musiikki soi uudella tavalla orkesterin live-esityksessä: ensimmäisestä matkasta Tylypahkan pikajunalla eeppisiin taisteluihin pimeyden voimia vastaan… Voit uppoutua taikamaailmaan, tuntea jokaisen soinnun, jokaisen nuotin, aivan kuin olisit osa maagista universumia.
Mutta ei siinä vielä kaikki! Sinua odottaa mahtipontinen visualisoitu show, joka luo ainutlaatuisen sadun tunnelman, ja valo- ja visuaaliset tehosteet tuovat iltaan vielä lisää taikaa ja kirkkaita vaikutelmia.
Lisäksi sinua odottaa paljon yllätyksiä, jotka tekevät tästä illasta todella unohtumattoman. Kuka tietää, ehkäpä itse professori Dumbledore saapuu konserttiin kokemaan nämä taianomaiset hetket yhdessä kanssasi?
”Hogwarts Magic Symphony” on enemmän kuin pelkkä konsertti. Se on matka maailmaan, jossa jokainen nuotti on täynnä taikaa ja jokaisesta vieraasta tulee osallistuja tähän unohtumattomaan kokemukseen. Tule konserttiin ja jaa kanssamme tämä ilta täynnä taikaa, musiikkia ja maagisia seikkailuja!
Esityksessä on mukana orkesterimuusikoita, lahjakkaita solisteja ja lauluyhtye.
—
We invite you to an evening of true musical magic — «Hogwarts Magic Symphony»! This enchanting program, performed by the symphony orchestra «Lords of the Sound», will transport you to the magical world of Harry Potter, bringing to life the most vivid musical moments from all parts of the legendary film saga.
The music that accompanied the most thrilling scenes will take on a new life in the orchestra’s live performance: from the first journey on the Hogwarts Express to the epic battles against the dark forces… You’ll immerse yourself in the magical world, feeling every chord, every note, as if you’ve become part of the enchanting universe.
But that’s not all! You will witness a grand visualized show that will create an atmosphere of unparalleled fairy-tale wonder, with lighting and visual effects adding even more magic and vibrant impressions to the evening.
Additionally, numerous surprises await you, making this evening truly unforgettable. Who knows, perhaps Professor Dumbledore himself will make an appearance at the concert to experience these magical moments with you?
«Hogwarts Magic Symphony» is more than just a concert. It’s a journey into a world where every note is infused with magic, and every guest becomes a participant in this unforgettable event. Come and share this evening of magic, music, and enchanting adventures with us!
The performance will feature the full ensemble of the orchestra, talented soloists, and a vocal ensemble.
Liput alk. 49,90 €

Maagikot 4 – Shaping the Reality
2025-01-30 18:30 - 19:00
”Tämä on koettava livenä!” Maagikot lähtevät kiertueelle uudella showlla, joka on hämmästyttävämpi kuin koskaan
Suomen suurimmaksi magian ja illuusion showksi vakiintunut Maagikot lähtee kiertueelle alkuvuodesta 2025. Täysin uuden shown nimi on Shaping the Reality. Liput kansainvälisesti palkittujen magian ja illuusion mestareiden esitykseen ovat nyt myynnissä.
Maagikot 4 – Shaping the Reality on noin kahden tunnin mittainen, ennennäkemätön kokonaisuus, jonka kokemisen jälkeen jokainen katsoja katselee todellisuutta uusin silmin. Tästä tulee kiertueen englanninkielinen nimi, Shaping the Reality.

Tänä vuonna taikuus ja showelementit tuodaan vieläkin lähemmäs katsojia. Lavalla nähdään aiempaa suurempia illuusioita ja tarkempia yksityiskohtia, jotka yhdessä luovat jälleen täysin uuden kokonaisuuden, paljastaa Joni Pakanen, Maagikot -esityksen ohjaaja ja yksi esiintyjistä.

Maagikot 4 – Shaping the Reality -kiertueen esiintyjät ovat

Illusionistit Jay & Jade – Maailmanluokan illusionistit, jotka luovat parhaillaan uraa Keski-Euroopassa loppuunmyydyille katsomoille
Mentalisti Pete Poskiparta – Suomen ainoa kansainvälisesti palkittu mentalisti
Vanne- ja nuorataitelija Miss Vera – Cirque du Soleilissakin esiintynyt nykysirkuksen maailmantähti
Mestaritaikuri Joni Pakanen – Vuoden esiintyjänä palkittu taikuuden, komedian ja teatterin taituri

Maagikot tulee tällä kertaa olemaan suurempi ja hämmästyttävämpi kuin kertaakaan aiemmin. Showssa kättelevät taikuus, sirkus ja komedia tavalla, joka saa katsojat nauramaan ja hämmästymään. Tulemme osoittamaan miksi taikuus on koettava nimenomaan livenä!, hehkuttaa mentalisti Pete Poskiparta.

Nyt neljättä kertaa toteuttava Maagikot on Suomen suosituin magian ja illuusion kiertue. Kahtena edellisenä vuonna Maagikot-kiertue on ilahduttanut yhteensä yli 10 000 hengen yleisöä loppuunmyydyissä konserttisaleissa ympäri Suomen.
Maagikot-kiertueiden suosio pohjautuu kansainvälisesti palkittujen magian ja illuusion mestareiden maailmanluokan hämmästyttäviin ja taiturillisiin esityksiin. Koko perheelle sopiva show saa haukkomaan henkeä ja aivonystyrät raksuttamaan ihmetyksestä.
Asiakastyytyväisyyskyselyn perusteella peräti 91% yleisöstä oli viime vuoden Maagikot-kiertueen esityksiin erittäin tyytyväinen tai tyytyväinen. Katsojapalautteita viime kiertueesta:

”Täydellinen kattaus ensikertalaiselle nähdä taikuutta livenä.”
”Lähdettiin kotiin 9-v kanssa ja olo oli tyhjä, hämmentynyt, ällistynyt ja täynnä kysymyksiä.”
”Täysin unohtumaton kokemus! Ostan liput myös ensi vuonna!”

Maagikot 4 – Shaping the Reality -kiertue kiertää Suomea 13 eri paikkakunnalla 17. tammikuuta 2025 alkaen. Kiertue starttaa Järvenpäästä ja kattaa Suomen suurimpia esiintymispaikkoja Turusta Ouluun.
Lipunmyynti esityksiin on nyt käynnissä osoitteessa www.maagikot.fi. Suosittelemme ostamaan liput mahdollisimman nopeasti. Suurin osa viime vuoden näytöksistä oli loppuunmyytyjä. Parhaat paikat katsomoiden eturiveistä myydään nopeimmille.
Maagikot 4 – Shaping the Reality -esityspaikat ja -ajat 2025

Pe 17.1. Järvenpää, Järvenpäätalo
La 18.1. Järvenpää, Järvenpäätalo
Su 19.1. Tampere, Tampere-talo
Pe 24.1. Helsinki, Savoy-teatteri
La 25.1. Helsinki, Savoy-teatteri, näytökset klo 15.00 ja 19.00
Su 26.1. Helsinki, Savoy-teatteri
Ke 29.1. Lahti, Sibeliustalo
To 30.1. Mikkeli, Mikaeli
Pe 31.1. Lappeenranta, Lappeenrantasali
La 1.2 . Kuopio, Kuopion Musiikkikeskus
Su 2.2. Jyväskylä, Paviljonki
Ti 4.2. Turku, Logomo
Ke 5.2. Hämeenlinna, Verkatehdas
Pe 7.2. Seinäjoki, Rytmikorjaamo
La 8.2. Oulu, Madetoja, näytökset klo 15.00 ja 19.00
Su 9.2. Pori, Promenadikeskus

Nelonen Media Live ylpeänä esittää:
MAAGIKOT 4 – SHAPING THE REALITY
Jay & Jade, Pete Poskiparta, Miss Vera ja Joni Pakanen
Show kesto n. 2 tuntia sis. väliaika
Esitykset alkavat klo 18.30 paitsi kahden näytöksen päivinä klo 15.00 ja klo 19.00.
Suositusikäraja 10+
Liput alkaen 44,90 euroa + lippukauppojen toimitusmaksut
Lisätiedot ja liput kiertueelle: www.maagikot.fi
Yhteistyössä Radio Aito Iskelmä ja Aku Ankka
Mediakyselyt ja haastattelut:
Pete Poskiparta 050 3713434, pete.poskiparta@peteposkiparta.com

MIKKELIN KAUPUNGINORKESTERI: SAIMAA SINFONIETTA – SIBELIUKSEN VIIDES
2025-02-06 18:00
Erkki Lasonpalo, kapellimestari (erkkilasonpalo.com)
Jyrki Lasonpalo, viulu
Felix Mendelssohn: Ryu Blas -alkusoitto
Max Bruch: Viulukonsertto nro 1
Jean Sibelius: Sinfonia nro 5
Saimaa Sinfonietta avaa konserttikauden ryminällä, kun kapellimestari Erkki Lasonpalon johdolla kuullaan mahtipontinen ja mestarillinen ohjelma. Konsertissa juhlitaan myös Mikkelin kaupunginorkesterin konserttimestari Jyrki Lasonpalon 60. syntymäpäivää. Juhlan kunniaksi Jyrki soittaa Max Bruchin viulukonserton solistina. Bruchin ensimmäinen viulukonsertto vuodelta 1866 on yksi tunnetuimmista lajissaan. Siitä on tehty lukuisia levytyksiä ja sitä esitetään säännöllisesti ympäri maailman.
Alkusoitoksi Erkki Lasonpalo tarjoilee Felix Mendelssohnin dramaattisen Ryu Blas -alkusoiton, joka on sävelletty Victor Hugon samannimiseen näytelmään. Mendelssohn sävelsi alkusoiton erittäin lyhyessä ajassa, alle viikko ennen näytelmän ensi-iltaa. Lopputulos on mahtipontinen osoitus säveltäjäneron kyvystä säveltää musiikkia, jossa tunteiden ääripäät soljuvat sujuvasti yhteen ja draaman kaikki elementit ovat läsnä.
Mikäpä sopisi paremmin juhlavan konsertin päätösnumeroksi kuin Sibeliukselta oman 50-vuotispäivänsä kunniaksi tilattu viides sinfonia. ”Ikään kuin Isä Jumala olisi viskannut mosaiikinpalasia taivaan permannosta ja pyytänyt minua selvittämään, millainen kuvio on ollut”, sanaili Sibelius sävellyksen synnystä. Teoksen kantaesitys oli Sibeliuksen syntymäpäivänä 8.12.1915, mutta itsekriittisyydestään tunnettu säveltäjä muokkasi teostaan vielä useaan otteeseen ja lopullinen versio esitettiin ensi kerran vuonna 1919. Tämä muotorakenteeltaan ainutlaatuinen sinfonia on näillä leveyksillä harvinainen herkkupala, joka ei taatusti jätä Martti Talvela -salin yleisöä kylmäksi.
LIPUT (Mikaelin konsertti): 30 € / 27 € / 12 €
HINTA S-ETUKORTILLA: 27 € / 24 € / 10 €
TAITEILIJAVARTTI 6.2. klo 17.30 Mikaelin lämpiössä
Tapahtuman järjestää Mikkelin kaupunginorkesteri, yhteystiedot täältä

VIIKATE – Hiljainen kiertue
2025-02-08 19:00
Viikate julkaisee Korttitalo -singlen perjantaina 31.5.
Kappale on ensimmäinen lohkeama marraskuussa ilmestyvältä yhtyeen viidenneltätoista albumilta.
Siitepölyhuiskun varresta tavoitettu solisti Kaarle Viikate kommentoi aihetta seuraavasti:
”Korttitalo edustaa uuden albumin ilmavampaa ja menevämpää antia, kuin rautalankahattaran nauttimista goottilaisen karusellin pyörteissä.
Pääpaino levyllä tulee kuitenkin olemaan hiljaisemmissa, hitaammissa ja kauniisti raahaavissa lauluissa. Tästä syystä marraskuun ensimmäinen päivä julkaistava albumi onkin nimeltään ”Hiljainen”.
Toinen syy hiljaisempaan tunnelmaan on se, että nyt albumikiertue voi ensi kertaa jalkautua paikkoihin, joissa saa luvalla soittaa maltillisilla desibeleillä mutta antaumuksella. Luvassa on musiikkia niin teatterimiljöissä kuin konserttisaleissa sekä intiimeissä klubeissa. Samalla settilistaan saadaan ujutettua kappaleita, joita ei Viikatteen historiassa ole aiemmin esitetty livenä.
Toisin sanoen största möjliga tysnad to the max!”
Konsertin kesto n. 2h 10min, sis. 20 min väliajan
Peruslippu 35 €
S-etuhinta 32 €

Neljä Pientä Annosta – Martti Suosalo, Iiro Rantala, Lotta Kuusisto
2025-02-09 16:00 - 17:00
Yleisön rakastama esitys jo vuodesta 2013!
Musiikkikomedia 4 Pientä Annosta sisältää illallisen yhdelle ja kolme muuta ratkiriemukasta elämystä.
Martti Suosalo eläytyy rooleihin hovimestarista nuotinkääntäjään ja Iiro Rantala pianopedagogista sankarisolistiin. Lotta Kuusisto huolehtii proseduureista. Yleisön suosikkiesitystä on esitetty täysille katsomoille niin Suomessa kuin ympäri Eurooppaakin.
Neljästä hulvattomasta annoksesta ensimmäisen tarjoilee Suosalon taipuisa roolihahmo Arvo Savela, joka on näyttelijän alter ego: jäyhä suomalainen perusmies, joka ei todellakaan ole mikään puheiden pitäjä.
Toinen annos taas nautitaan flyygelin äärellä, kun yleisö pääsee mukaan Iironin pianokouluun. Roisilla huumorilla sävytetty pikakoulutus vie pianonsoiton saloihin sekä flyygelin historiaan.
Illallinen yhdelle puolestaan on uudenvuoden TV-klassikko vuodelta 1963. Suomessakin kulttimaineessa olevassa sketsissä iäkäs Sofie-neiti juhlistaa syntymäpäiviään enemmän ja enemmän humaltuvan hovimestarinsa avustuksella.
Esityksen päättää Rantalan ja Suosalon hulvaton Nuotinkääntäjä-sketsi, jossa maailmankuulu neuvostoliittolainen maestro Vladimir Ashkipäivässä yrittää tulkita Tsaikovskin Pianokonserttoa nro 1. mutta nuotinkäännöissä tapahtuu aina jotain kummallista.
Martti Suosalo, näyttelijä
Lotta Kuusisto, näyttelijä
Iiro Rantala, piano
Kesto noin 1 t 20 min ja esityksessä ei ole väliaikaa.
Freddie Frintonin ”Illallinen yhdelle” esitysoikeuksia valvoo Nordic Drama Corner Oy.
Liput:
Peruslippu 35,50 €
S—etuhinta 32,50 €
Ryhmät min 20 hlöä, 32,50 €

MIKKELIN KAUPUNGINORKESTERI: KAMARIMUSIIKKISARJA - SÄVELIÄ TALVI-ILTAAN
2025-02-13 18:00
Martin Malmgren, piano
Elias Nyman, viulu
Soila Häkkinen, viulu
Lauri Lehto, viulu
Sari Nevanko, alttoviulu
Sakari Kivinen, sello
Dmitri Šostakovitš: Pianotrio nro. 1 c-molli, op. 8
Eugène Ysayë: Sooloviulusonaatti nro. 1 ”Ballade”
Johannes Brahms: Pianokvintetto f-molli, op. 34
Tässä kaupunginorkesterin kamarimusiikkisarjan ensimmäisessä konsertissa kuullaan Dmitri Šostakovitšin ensimmäinen pianotrio, jonka säveltäjä kirjoitti ollessaan vain 16-vuotias opiskelija. Teos esitettiin yksityisesti vuonna 1924, mutta se julkaistiin virallisesti vasta 1980-luvulla.
Eugène Ysayë (1858-1931) oli belgialainen viuluvirtuoosi ja säveltäjä. Hänelle annettu lisänimi ”Viulun kuningas” kertoo aikalaisten arvostuksesta. Ysayë sävelsi mm. kuusi sooloviulusonaattia, joista kukin oli omistettu kuuluisille viulisteille. Tässä konsertissa kuulemme kolmannen sonaatin, joka on omistettu Georges Enesculle.
Johannes Brahmsin pianokvintettoa pidetään hänen kamarimusiikkituotantonsa yhtenä onnistuneimmista teoksista. Alun perin teos oli kirjoitettu jousikvintetolle ja sen jälkeen Brahms muokkasi sen kahden pianon soitettavaksi ennen vakiintumista lopulliseen muotoonsa, jossa on pianon lisäksi perinteinen jousikvartetti. Piano ja jouset ovat teoksessa tasapainoisessa asemassa läpi tämän tummasävyisyydessään vaikuttavan teoksen.
LIPUT: 21 € / 19 € / 8 €
HINTA S-ETUKORTILLA: 19 € / 17 € / 6 €
Kahvio ei ole auki torstaina 13.2.
Tapahtuman järjestää Mikkelin kaupunginorkesteri, yhteystiedot täältä

YHDESSÄ OSA 2 -konserttikiertue
2025-02-14 19:00
Lea Lavenin, Kai Hyttisen, Marion Rungin ja Markku Aron Yhdessä-konserttisalikiertueelle jatkoa suuren kysynnän vuoksi!
Menestystarina saa jatkoa kun ikoniset tähtemme Lea Laven, Kai Hyttinen, Marion Rung ja Markku Aro palaavat konserttisaleihin Yhdessä-kiertueen merkeissä tammikuussa 2025. Ensimmäisen Yhdessä-kiertueen konserteista valtaosa oli loppuunmyytyjä. Ensi vuoden Yhdessä Osa 2 -kiertue vierailee kaikkiaan 21 paikkakunnalla uusitun ohjelmiston kera.
Lea Laven, Kai Hyttinen, Marion Rung ja Markku Aro yhdistivät ensimmäisen kerran voimansa viime vuoden lopussa alkaneella Yhdessä-konserttikiertueella. Suomalaislegendojen yhteiskonsertit kiinnostivat, kiertueelle myytiin 20 000 lippua ja 21:stä konsertista viisitoista oli loppuunmyytyjä. Myös yleisöpalaute on ollut hurmoksellista. Niinpä nämä iskelmätaivaan tähdet ovat päättäneet lähteä uudestaan tien päälle yhteisvoimin.
Yhdessä Osa 2 -kiertue käynnistyy Tampere-talosta sunnuntaina 26. tammikuuta ja päättyy Kempeleen Zemppi Areenalle sunnuntaina 6. huhtikuuta. Kaikkiaan kiertue sisältää kaksikymmentäkaksi konserttia. Ohjelmiston kokoaa tälläkin kertaa vuosikymmeniä suomalaisten eturivin artistien kanssa työskennellyt Esa Nieminen, jonka johtama Juhlaorkesteri säestää tuttuun tapaan myös tulevia Yhdessä-konsertteja.
–Yhteinen kiertueemme oli nostalgiabuumin todellinen huipennus. Konserteissa kuulimme aivan valtavan määrän hittejä ja keikoilla oli käsittämätön hurmos. Saamamme suuren suosion myötä päätimme tarjota nostalgian nälkäisille vielä lisää upeita musiikkiaarteita. Teemme uudistetun version showsta, jotta sen jo kerran nähneet voivat tulla uudestaankin kuulemaan niitä oikeita Finnhittejä!, Esa Nieminen lupaa.
– On ollut jo suorastaan ikävä meidän kiertuettamme. Olen niin iloinen, että saamme jatkaa. Tämä on rautainen porukka. Meillä on ollut niin hyvät fiilikset sekä lavalla että backstagella. Tuntuu siltä, että myös yleisö on todella pitänyt konserteista. Kiitos siitä! On kiva saada poimia arkistoista lisää lauluja, joita yleisö edelleen tuntuu rakastavan. On ollut myös upeaa esiintyä ´The one and only’ kapellimestari Esa Niemisen johtaman mahtavan bändin säestyksellä, Marion Rung hehkuttaa.
Suositulla kiertueella on jälleen luvassa jokaisen artistin omien hittien lisäksi myös mielenkiintoisia duettoja ja yllätyksiä. Niitä oikeita Finnhittejä.
Kesto n. 2,5 h sisältäen väliajan. Ei ikärajaa.
Liput:
Rivit 1-10: 69,90 €
Rivit 11-21: 59,90 €
Parvi : 49,90 €
Kiertueen järjestäjä Gramofoni Oy

Badding-musikaali Paratiisi
2025-02-15 18:00
Badding -musikaali PARATIISI
Rauli Badding Somerjoki on suomalaisen rockin kiistaton kuningas, todellinen legenda. Hänet tunnetaan miehenä, joka pohjusti suomirockin. Hänen tunnetuimpia kappaleitaan ovat Fiilaten ja höyläten, Ja rokki soi, Paratiisi, Ikkunaprinsessa, Tähdet tähdet, Pilvet karkaa, niin minäkin ja Laivat. Rauli Somerjoki syntyi 1947 Somerolla ja kuoli 1987 Helsingissä, vain 39-vuotiaana. Musikaali kertoo Baddingin elämäntarinan; hän vietti lapsuutensa vaatimattomissa oloissa, mutta teki läpimurron rockin kuninkaaksi 70-luvun alussa. Hänen elämäänsä varjostivat esiintymispelko ja runsas alkoholinkäyttö. Badding teki uuden nousun suureen suosioon 80-luvun alussa, ja hänen taustayhtyeenään vaikutti silloin Agents. Musikaalissa käydään läpi Baddingin vaiherikas elämä aina kuolemaan asti. Musikaalin muita keskeisiä henkilöitä ovat Raulin äiti, sisaret, M.A. Numminen, Topi Sorsakoski, Muska Babitzin, Timo Kojo ja Baddingin suurin esikuva, Elvis Presley.
Pääosassa Baddinginä nähdään upea Kimmo Numminen. Kimmo on valovoimainen esiintyjä, joka entuudestaan tunnetaan supersuositusta Kalevauva.fi yhtyeestä. Hän tavoittaa upeasti Baddingin olemuksen, sekä tulkinnoissaan tämän vivahteikkaan ja herkän laulutavan.
Kesto 2h 40min, sisältää väliajan
Liput:
Normaali: 44,10 €
Eläkeläinen: 41,10 €
Opiskelija, Lapsi, työtön: 33,60 €
Ryhmä yli 20 henkeä: 41,10 €
Eläkeläisryhmä yli 20 henkeä: 39,10 €

MIKKELIN KAUPUNGINORKESTERI: KLASSIKOITA JA UUTUUKSIA
2025-02-20 18:00
Joonas Pitkänen, kapellimestari (joonaspitkanen.com)
Janne Oksanen, piano (janneoksanen.com)
Ludwig van Beethoven: Cavatina B-duuri jousikvartetosta nro 13 (sov. Joonas Pitkänen)
Alex Halme: Pianokonsertto (kantaesitys)
Franz Schubert: Jousikvartetto ”Tyttö ja kuolema” (sov. Gustav Mahler)
Mikkelissä syntynyt kapellimestari Joonas Pitkänen palaa orkesterin eteen erittäin mielenkiintoisen ohjelman kanssa. Luvassa on sekä ennen kuulematonta musiikkia, että jousiorkesterikirjallisuuden dramaattinen klassikkoteos.
Beethovenin musiikki on harvinaista herkkua meille jousiorkesterimusiikin ystäville, sillä säveltäjämestari ei säveltänyt yhtään varsinaista jousiorkesteriteosta. Jousikvartettoja on sen sijaan sovitettu jousiorkesteria varten ja näin on toiminut myös Joonas Pitkänen sovittaessaan Jousikvarteton nro 13 viidennen osan Cavatina alkusoitoksi tähän konserttikokonaisuuteen.
Solistinumerona kuullaan suomalainen kantaesitys säveltäjä Alex Halmeelta. Vuonna 2022 Lasten ja nuorten Uuno Klami -sävellyskilpailun finaalissa kuultiin tuolloin 19-vuotiaan Halmeen Vivace pianolle ja jousiorkesterille. Teos on nyt täydennetty kokonaiseksi pianokonsertoksi ja Mikkelin kaupunginorkesterilla on kunnia kantaesittää teos. Pianosolistina toimii Janne Oksanen, joka myös kantaesitti Halmen edellämainitun Vivace-teoksen.
Konsertin tunteikas päätösnumero on Franz Schubertin jousikvartetto, jonka on jousiorkesterille sovittanut itse Gustav Mahler. Schubert tiesi sairastavansa tautia, josta ei ollut suurtakaan toivoa parantua ja alkoi kärsiä pahoista masennuskausista. Tämä ei voinut olla heijastumatta myöskään hänen musiikkiinsa ja mitä suurimmassa määrin vuonna 1824 sävellettyyn d-molli jousikvartettoon. Sen toinen osa sisältää viisi muunnelmaa melodiasta, joka on peräisin Schubertin vuonna 1817 säveltämästä yksinlaulusta Der Tod und das Mädchen (Tyttö ja kuolema). Laulussa melodia soi kohdassa, jossa runoilija Matthias Claudius antaa kuoleman sanoa: ”Anna kätesi, kaunis tyttö. Olen ystäväsi, en ole tullut rankaisemaan. Sylissäni saat levätä suloisesti.”
LIPUT: 27 € / 25 € / 10 €
HINTA S-ETUKORTILLA: 24 € / 22 € / 8 €
TAITEILIJAVARTTI klo 17.30 Mikaelin lämpiössä
Tapahtuman järjestää Mikkelin kaupunginorkesteri, yhteystiedot täältä

Rakuunasoittokunta: Thank You for the Music!
2025-02-21 19:00
ABBA on eittämättä yksi historian menestyneimmistä pop-yhtyeistä. Se levytti lyhyen ajan sisällä lukemattomat määrän hittejä, jotka soivat radiokanavilla yhä edelleen. Konsertti on Rakuunasoittokunnan tribuutti Benny Andersonin ja Björn Ulvaeuksen laajalle tuotannolle.
Solisteina kuullaan tällä kertaa nousevia kykyjä. Niko Dahlblom opiskelee Laajasalon opiston näyttelijätaiteen linjalla. Trion täydentävät musiikkipedagogiksi Tampereen ammattikorkeakoulussa opiskelevat Krista Schröter ja Maria Urpalainen. Kaikki kolme ovat nuoresta iästään huolimatta jo varsin rutinoituneita esiintyjiä.
Pystytkö vastustamaan diskobiittiä, kun Dancing Queen lähtee soimaan?
Konsertin kesto 2h, sisältää väliajan
Liput 20,00 €

EINI – Mun Vuosi / uusi ajankohta
2025-02-22 19:00
Einin konsertti Mikkelin Mikaelissa torstaina 28.11.2024 siirtyi sairastapauksen vuoksi. Tapahtuman uusi päivämäärä on la 22.2.2025 klo 19. Ennen siirtoa ostetut liput käyvät sellaisenaan uudelle päivämäärälle. Mikäli uusi päivä ei sovi, liput voi palauttaa osoitteessa https://web.lippu.fi/palautus 31.12.2024 mennessä. Mikäli toimitustapana on ollut Lippu.Pass, pitää palautukset hakea sovelluksen kautta.
—————————
Eini on monien fanien iloksi mukana Vain Elämää -ohjelmassa syyskuun alussa alkavalla kaudella Nelosella. Suomen ainoa ja oikea diskokuningatar, julkaisi debyyttinsä Yes sir, alkaa polttaa vain 17-vuotiaana. Pitkästä urastaan huolimatta artistin vauhti ei ole hidastumassa, vaan hän jatkaa uraansa entistäkin upeampana uuden musiikin siivittämänä. Artistin tulevan 16. studioalbumin ensimmäinen, joulukuussa julkaistu single Mun vuosi, enteili vuoden olevan ”Einin vuosi”, mistä todisteena oli mm. artistin uran ensimmäinen Emma Gaala -ehdokkuus.
Helmikuussa julkaistun Sun vuoro olla vapaa -singlen voimaantumisen teemaa jatkaa Tää kaikki ois voinut olla sun -single, joka julkaistiin 26.4 .
Artistin alkuvuodesta startannut Mun Vuosi -kevätkiertue oli menestys ja loppuunmyyty, se piti sisällään lähes 30 keikkaa ympäri Suomen. Artisti kertoo, että uudet kappaleet on otettu yleisön puolesta avosylin vastaan.
”On ollut ilo huomata kuinka yleisö laulaa mukana täysillä uutta tuotantoa. Keikat ovat olleet kerrassaan riehakkaita ja uutta yleisöä on tullut paljon lisää. Mun vuosi -kevätkiertueen keikoista suurin osa on ollut loppuunmyytyjä”, Eini kertoo.
Mun Vuosi -kiertue jatkuu kesän ja syksyn. Syksyllä 40 keikan kiertue starttaa syyskuun alussa. Konserttisaleissa saadaan kuulla nostalgiset sekä uusimmat hitit. Lisäksi Einin ohjelmistossa kuullaan Vain Elämää -tuotantokauden tulkintoja kappaleista.
Einin myös tulevan albumin tuotannosta vastaa hittituottaja Jonas Olsson, joka palkittiin vuoden 2023 Emma Gaalassa Vuoden tuottajana sekä musiikintekijänä. Einin vuonna 2023 julkaistu
Pimeän jälkeen -albumi on kerännyt Spotifyssa reilut 4 miljoonaa streamia, ja albumin singlet ovat soineet Suomipopilla, Iskelmällä, Aito Iskelmällä sekä Radio Suomessa. Einin viimeisimmät, myöhemmin julkaistavan albumin singlet Mun vuosi ja Sun vuoro olla vapaa ovat soineet radiossa yhteensä yli 2000 kertaa. Alkuvuodesta julkaistu Mun Vuosi single nousi parhaimmillaan Suomen virallisen radiolistan sijalle 25.
Tämä on todellakin EININ ”Mun Vuosi”
Konsertin kesto noin 75min, ei väliaikaa
Liput 34,50 €

Veripalvelun verenluovutustilaisuus
2025-02-24 13:00 - 17:30, 2025-03-03 13:00 - 17:30, 2025-03-17 13:00 - 17:30
Verenluovutustilaisuus Mikaelissa klo 13-17.30.
Varaa aikasi ja täytä terveyskysely etukäteen osoitteessa www.veripalvelu.fi
Tervetuloa!

Heikki Hela&Kaikista Kaikkein-Orkesteri / PERUTTU
2025-02-28 19:00
Tapahtuma on valitettavasti peruttu. Liput voi palauttaa osoitteessa https://web.lippu.fi/palautus 14.3.2025 mennessä. Mikäli toimitustavaksi on valittu Lippu.Pass, tulee palautukset hakea sovelluksen kautta.
———————————————————-
Heikki Hela tunnetaan muun muassa legendaarisen Kummeli-ryhmän jäsenenä. Hänen laulajauransa alkoi 1980-luvulla ja tunnetuimpina kappaleina ovat Uneton yö -megahitin lisäksi myös Kaikista kaikkein, Naisen hymy, Optimistinen, Sortunut ääni ja Hillitön hopeinen kuu. Vuonna 1994 Hela palkittiin Emma-gaalassa Miessolisti-tulokkaana. Hela on uransa aikana julkaissut yhteensä viisi albumia sekä lukuisia single-lohkaisuja.
Lukuisten elokuvaroolien ja teatterivierailujen lisäksi Helaa on nähty viime vuosina myös television puolella Nelosen uudessa kotimaisessa menestyssarjassa Kontio & Parmas.
”Kaikista kaikkein” 30v. -juhlakonsertit
Heikki Helan debyyttialbumin Kaikista kaikkein julkaisusta tulee syksyllä kuluneeksi 30 vuotta. Hela juhlistaa tapausta kokoamalla alkuperäisen tekijäkaartin yhteen soittamaan levyn kappaleet livenä yleisön edessä. Lavalle nousevat Helan lisäksi Kummelistakin tutut Timo Kahilainen (Koskettimet) sekä ns. Porkkanakomppi, eli Jarmo Nikku (kitara), Harri Rantanen (basso) ja Anssi Nykänen (rummut).
Konsertin kesto noin 2h sisältäen väliajan
Liput
ennakkolippu 29,50 €
ovelta 34,50 €

Rautavaara, Virta & Kärki 110 vuotta
2025-03-02 16:00 - 17:00
Rautavaara, Virta & Kärki 110 vuotta -juhlakiertueella heidän laulujaan esittävät Maria Tyyster, Mikael Konttinen ja Marco Lundberg.
Kiertueen säestyksestä vastaa Jani Heleniuksen orkesteri.
Konsertin kesto 2 tuntia
Väliaika 20min
Liput:
Peruslippu 46,10 €
Ryhmät 43,10 € (minimi ryhmäkoko 10 hlö)
Eläkeläiset 43,10 €
Opiskelijat 41,10 €

MIKKELIN KAUPUNGINORKESTERI: SINFONIA JOUSILLE
2025-03-06 18:00
Juha Kangas, kapellimestari
Mika Väyrynen, harmonikka
Edvard Grieg: Kaksi melodiaa op. 53
Aulis Sallinen: Kamarimusiikkia V Barabbas muunnelmia op. 80
William Walton: Kaksi kappaletta jousille elokuvasta Henry V
Dmitri Šostakovitš: Sinfonia jousille op. 118a (sov. Rudolf Baršai)
Johann Sebastian Bach: O Mensch, bewein dein Sünde groß (sov. Max Reger)
Maaliskuu aloitetaan jousiorkesterimusiikin ilotulituksella, kun Keski-Pohjanmaan kamariorkesterin maailmanmaineeseen luotsannut kapellimestari Juha Kangas palaa Mikaelin lavalle. Kangas juhlii myöhemmin tänä vuonna 80-vuotispäiväänsä. Ohjelmassa juhlistetaan myös toista konkaria, nimittäin säveltäjä Aulis Sallinen täyttää tänä vuonna kunnioitettavat 90 vuotta. Sallisen sävellysura alkoi 1950-luvulla ja käsittää kansainvälisesti tunnustettujen oopperoiden lisäksi orkesteri- ja kamarimusiikkia sekä erilaisia solistisia teoksia. Tässä konsertissa kuullaan harmonikalle ja jousiorkesterille Sallisen Barabbas dialogien pohjalta tekemä kamarimusiikkiteos. Solistina lavalla taituroi Mika Väyrynen. Väyrynen on yksi kansainvälisesti tunnustetuimmista harmonikkavirtuooseistamme ja on kyseisen teoksen myös levyttänyt.
Jousiorkesterirepertuaarin läpikotaisin tunteva kapellimestari Juha Kangas on valinnut ohjelmaan vaikuttavan kattauksen musiikkia eri aikakausilta aina barokista 2000-luvulle saakka. Griegin ja Waltonin pienimuotoisempien teosten ohella kuullaan Šostakovitšin Sinfonia jousille, joka on Rudolf Baršain sovitus jousikvartetosta nro 10. Baršai on onnistunut vangitsemaan alkuperäisen kvarteton emotionaalisen sisällön ja intensiivisyyden. Teoksesta onkin muodostunut jousiorkesterirepertuaarin perusteos.
LIPUT: 27 € / 25 € / 10 €
HINTA S-ETUKORTILLA: 24 € / 22 € / 8 €
TAITEILIJAVARTTI klo 17.30 Mikaelin lämpiössä
Tapahtuman järjestää Mikkelin kaupunginorkesteri, yhteystiedot täältä

Club For Five 25v -kiertue
2025-03-07 19:00
Vuonna 2025 a cappella -suuruus Club For Five täyttää 25 vuotta ja kiertää juhlavuotensa kunniaksi ympäri Suomea. Kiertueen konserteissa kuullaan kattava läpileikkaus yhtyeen uran varrelta ja suunnataan katse kohti tulevaa!
Club For Five 25 v. -kiertue on osa yhtyeen juhlavuotta, joka huipentuu juhlakonserttiin syksyllä 2025.
Tule kokemaan ainutlaatuinen ilta tämän virtuoottisen viisikon seurassa!
Liput 29,50€

Ida Elina – Kaikuja Kalevalasta
2025-03-08 19:00
Kaikuja Kalevalasta on tulevan Kalevalan 190-vuotisjuhlan kunniaksi tehty audiovisuaalinen konserttielämys, jossa yhdistyvät arkaainen suomalainen kansanperinne ja popmusiikin kaiut. Kanteletaiteilija Ida Elinan säveltämät, sanoittamat ja Kalevalasta inspiraationsa saaneet laulut herättävät Kalevalan tunnelman uudella tavalla eloon ainutlaatuisessa konsertti-illassa.
Liput 24,50 €

Lumous-sirkusvarieté 2025
2025-03-09 17:00
Lumous-sirkusvarieté 2025
Lumous-sirkusvarieté 2025 vie katsojat matkalle Keski-Euroopan varieteeteattereiden loisteliaaseen maailmaan ja kiertää uudella show’lla jälleen Suomen halki. Esitys tarjoilee katsojille taikuutta, hiuksista roikuntaa, tasapainotikkaita ja tiettävästi ainoana maailmassa päällään seisten viittä esinettä heittävän jonglöörin. Nämä tempaisevat mukaansa lumoavan maagiselle matkalle.
Kukin esiintyjä on alansa pitkän linjan ammattilainen ja työryhmässä on Suomessa sekä kansainvälisesti kiertäneitä ja meritoituneita taiteilijoita. Tule mukaan kokemaan unohtumaton esitys, joka herättää henkiin sirkuksen ja varieteen taian.
Sanottua esiintyjistä ja heidän teoksistaan:
”Katajavuori on suomalaisen kokeellisen jongleerauksen pioneereja.”
-HS arvio 6.4.2008
“Ohjelma tarjosi korkeasta teknisestä taidosta huolimatta esteettisiä elämyksiä, yllätyksellisiä oivalluksia ja hauskoja käänteitä.”
-Jorma Airaksinen, suomalainen varietee- ja taikurilegenda / Taikuuden MM-pronssimitalisti
”Olet parasta mitä olen nähnyt. Et ole temppuilija, olet Taiteilija!”
-katsojakommentti edelliseltä vuodelta
Esiintyjät:
Hannu Juntunen, taikuus
-Taikureiden EM-mitalisti 2021
-Vuoden Taikuri 2023
-Tulee Suomeen esiinnyttyään talven Sveitsissä ja Itävallassa. Esiintynyt kolmella mantereella, yhteensä viidessätoista maassa.
Rauli Katajavuori, jongleeraus, tasapainotikkaat
-Lähes 30 vuoden ura sirkustaiteilijana
-Yksi suomalaisen nykysirkuksen pioneereistä
Enni Kastari, hiuksista roikunta, akrobatia
-Suomessa kiertänyt ja monessa liemessä keitetty
-Itämeren laivoilla nähty
José Valencia, päälläseisonta, jongleeraus
-Tiettävästi ainoa päällään seisten viittä esinettä heittävä jonglööri
-Kolumbialaislähtöinen, Suomeen asettunut, lukuisia pitkiä kansainvälisiä esiintymiskiinnityksiä kokenut
Kokonaisuuden ohjaus:
Hannu Juntunen
Ideointi:
Koko työryhmä
Lisätietoja:
www.sirkusvariete.com
Kesto noin 1 tunti 30 minuuttia, sisältäen 20 minuutin väliajan. Kesto tarkentuu lähempänä.
Liput:
Peruslippu 28,10 € (sisältää palvelumaksun)
Lapsi 25,00 € (sisältää palvelumaksun)
Eläkeläinen 25,00 € (sisältää palvelumaksun)
Opiskelija 25,00 €(sisältää palvelumaksun)
Varus- ja siviilipalvelun henkilöt opiskelijalipun hinnalla
Ryhmät 20,00 € (sisältää palvelumaksun, ryhmän minimikoko 10 hlö)

Joutsenlampi Euroopan balettisolisteilla / klo 15 / peruttu
2025-03-13 15:00 - 17:00
Joutsenlampi Euroopan balettisolisteilla 13.3. Mikkelissä valitettavasti peruuntuu järjestäjän tuotannollisten syiden vuoksi. Liput voi palauttaa https://web.lippu.fi/palautus 31.3.2025 mennessä. Mikäli toimitustapana on ollut Lippu.Pass, tulee palautukset hakea sovelluksen kautta. Mikäli haluat siirtää ostetun lipun 13.5. järjestettävään J. Strauss: Kauniilla sinisellä Tonavalla Euroopan balettisolisteilla -esitykseen, olethan yhteydessä lippu.fin asiakaspalveluun siirrosta.
————————–
Maailmankuulu seurue ja esitysten järjestäjä WORLDSTARS, jonka tanssijat tulevat Pariisin oopperasta, La Scalasta, Lontoon kuninkaallisesta baletista ja muualta ja joka on valloittanut tuhansien katsojien sydämet ympäri maailma, esittää P. Tšaikovskin legendaarisen klassisen baletin Joutsenlampi , ja mukana on balettisolisteja Euroopan johtavista teattereista.
Joutsenlampi on upea klassinen baletti, jonka nerokas säveltäjä P. Tšaikovski loi yhdessä koreografien M. Petipan ja L. Ivanovin kanssa. Baletti Joutsenlampi on tarina rakkaudesta ja onnesta, taistelusta pimeyden voimia vastaan sekä rakkaudesta ihmisyyden korkeimpana ilmentymänä.
Juoni perustuu vanhaan saksalaiseen legendaan kauniista Odette-neitosesta, joka muutettiin valkoiseksi joutseneksi. Vain epäitsekäs rakkaus voi vapauttaa hänet pahasta loitsusta. Romanttinen nuori prinssi Siegfried päätyy taikajärvelle, näkee Odettessa ideaalisen naisen, rakastuu häneen ja vannoo ikuista rakkautta. Mutta paha nero tulee prinssin unelman tielle…
Joutsenlammen romanttiset hahmot ovat jo pitkään liikuttaneet sekä aikuisia että nuoria katsojia ja innoittaneet eri maiden balettimestareita ja koreografeja palaamaan klassisten arvojen pariin. Tästä maailmankuulusta ja yleisön rakastamasta teoksesta on tullut balettitaiteen symboli.
WORLDSTARSin esityksiin osallistuu balettisolisteja ja taiteilijoita Pariisin oopperasta, La Scalasta, Lontoon kuninkaallisesta baletista, Tšekin kansallisbaletista, Barcelonan baletista, Bordeaux’n kansallisbaletista, Tanskan kuninkaallisesta baletista ja muista teattereista. Nykyään WORLDSTARSin projekteja järjestetään Latviassa, Liettuassa, Virossa, Ruotsissa, Norjassa, Tanskassa, Itävallassa ja Yhdistyneissä arabiemiirikunnissa, ja ne tarjoavat yleisölle mahdollisuuden nähdä huippuluokan balettia, joka inspiroi ja liikuttaa katsojia. Joutsenlampi -baletilla on erityinen asema WORLDSTARS-balettiseurueen ohjelmistossa. WORLDSTARSin tärkein tehtävä on säilyttää klassisen baletin perintö korkeimmalla tasolla.
Kesto: n 2 h 20 min, sis. väliajan
Ikäsuositus: 7+
Kotisivut: etoileballetgala.com
Video: youtube.com/watch?v=OAJw7zvYAcY
Instagram: www.instagram.com/etoileballetgala/
Lippujen hinnat:
Permanto:
Rivi 1 – 49 €
Rivi 2 – 59 €
Rivit 3, 4 – 69 €
Rivi 5 – 99 €
Rivit 6, 7, 8 – 79 €
Rivit 9, 10, 11 – 69 €
Rivit 12, 13, 14 – 59 €
Rivit 15, 16, 17 – 49 €
Rivit 18, 19, 20 – 42 €
Rivi 21 – 38 €

Joutsenlampi Euroopan balettisolisteilla / klo 19 / Peruttu
2025-03-13 19:00 - 21:00
Joutsenlampi Euroopan balettisolisteilla 13.3. Mikkelissä valitettavasti peruuntuu järjestäjän tuotannollisten syiden vuoksi. Liput voi palauttaa https://web.lippu.fi/palautus 31.3.2025 mennessä. Mikäli toimitustapana on ollut Lippu.Pass, tulee palautukset hakea sovelluksen kautta. Mikäli haluat siirtää ostetun lipun 13.5. järjestettävään J. Strauss: Kauniilla sinisellä Tonavalla Euroopan balettisolisteilla -esitykseen, olethan yhteydessä lippu.fin asiakaspalveluun siirrosta.
————————————————-
Maailmankuulu seurue ja esitysten järjestäjä WORLDSTARS, jonka tanssijat tulevat Pariisin oopperasta, La Scalasta, Lontoon kuninkaallisesta baletista ja muualta ja joka on valloittanut tuhansien katsojien sydämet ympäri maailma, esittää P. Tšaikovskin legendaarisen klassisen baletin Joutsenlampi , ja mukana on balettisolisteja Euroopan johtavista teattereista.
Joutsenlampi on upea klassinen baletti, jonka nerokas säveltäjä P. Tšaikovski loi yhdessä koreografien M. Petipan ja L. Ivanovin kanssa. Baletti Joutsenlampi on tarina rakkaudesta ja onnesta, taistelusta pimeyden voimia vastaan sekä rakkaudesta ihmisyyden korkeimpana ilmentymänä.
Juoni perustuu vanhaan saksalaiseen legendaan kauniista Odette-neitosesta, joka muutettiin valkoiseksi joutseneksi. Vain epäitsekäs rakkaus voi vapauttaa hänet pahasta loitsusta. Romanttinen nuori prinssi Siegfried päätyy taikajärvelle, näkee Odettessa ideaalisen naisen, rakastuu häneen ja vannoo ikuista rakkautta. Mutta paha nero tulee prinssin unelman tielle…
Joutsenlammen romanttiset hahmot ovat jo pitkään liikuttaneet sekä aikuisia että nuoria katsojia ja innoittaneet eri maiden balettimestareita ja koreografeja palaamaan klassisten arvojen pariin. Tästä maailmankuulusta ja yleisön rakastamasta teoksesta on tullut balettitaiteen symboli.
WORLDSTARSin esityksiin osallistuu balettisolisteja ja taiteilijoita Pariisin oopperasta, La Scalasta, Lontoon kuninkaallisesta baletista, Tšekin kansallisbaletista, Barcelonan baletista, Bordeaux’n kansallisbaletista, Tanskan kuninkaallisesta baletista ja muista teattereista. Nykyään WORLDSTARSin projekteja järjestetään Latviassa, Liettuassa, Virossa, Ruotsissa, Norjassa, Tanskassa, Itävallassa ja Yhdistyneissä arabiemiirikunnissa, ja ne tarjoavat yleisölle mahdollisuuden nähdä huippuluokan balettia, joka inspiroi ja liikuttaa katsojia. Joutsenlampi -baletilla on erityinen asema WORLDSTARS-balettiseurueen ohjelmistossa. WORLDSTARSin tärkein tehtävä on säilyttää klassisen baletin perintö korkeimmalla tasolla.
Kesto: n 2 h 20 min, sis. väliajan
Ikäsuositus: 7+
Kotisivut: etoileballetgala.com
Video: youtube.com/watch?v=OAJw7zvYAcY
Instagram: www.instagram.com/etoileballetgala/
Lippujen hinnat:
Permanto:
Rivi 1 – 49 €
Rivi 2 – 59 €
Rivit 3, 4 – 69 €
Rivi 5 – 99 €
Rivit 6, 7, 8 – 79 €
Rivit 9, 10, 11 – 69 €
Rivit 12, 13, 14 – 59 €
Rivit 15, 16, 17 – 49 €
Rivit 18, 19, 20 – 42 €
Rivi 21 – 38 €

Roope Salminen & Ernest Lawson komediashow / siirtyy uuteen ajankohtaan
2025-03-15 19:00
Roope Salminen ja Ernest Lawson komediashow la 15.3. Mikkelissä siirtyy uuteen ajankohtaan sairastapauksen vuoksi. Tapahtuman uusi ajankohta on la 7.2.2026 klo 19.
Jo ostetut liput käyvät sellaisenaan uuteen ajankohtaan tai ne voi palauttaa 14.4.2025 mennessä: https://web.lippu.fi/palautus
Mikäli toimitustavaksi on valittu Lippu.Pass, tulee palautukset hakea sovelluksen kautta.
————————————————————————
Komediashow, josta Roope Salminen ja Ernest Lawson alun perin bongattiin Putoukseen lähtee vihdoinkin taas tien päälle!
Putous-voittaja Ernest Lawson ja Kultaisella Venlalla palkittu Roope Salminen nousevat yhdessä muusikkonsa, kolminkertaisen improkomedian Suomen mestarin Olli Äkrään kanssa lavalle ja aloittavat komediallisen taikatemppunsa – sketsejä, stand-upia, yllättäviä hahmoja ja upeita biisejä hiphopista gospeliin yhdistelevä show saa haukkomaan henkeä ja ulvomaan naurusta.
Roope ja Erkku ovat kymmenen vuoden ajan naurattaneet komediakonseptillaan kymmeniätuhansia ihmisiä ympäri Suomen ja molemmat ovat innoissaan siitä, että pääsevät jälleen yhdistämään voimansa uudella kiertueella.
Kesto noin 2 tuntia, sisältää väliajan 20 min)
Liput 34,50 €

Suvi Teräsniska – Seuraavassa elämässä -konserttisalikiertue 2025
2025-03-16 19:00
SUVI TERÄSNISKA LÄHTEE MAALISKUUSSA KATTAVALLE KONSERTTISALIKIERTUEELLE
Upeista tulkinnoistaan ja koskettavista kappaleistaan tunnettu Suvi Teräsniska lähtee maaliskuun alussa kattavalle konserttisalikiertueelle. Seuraavassa elämässä nimeä kantava kiertue alkaa perjantaina 7.3. Iisalmesta ja päättyy lauantaina 26.4. Suvin kotikaupunkiin Ouluun. Helsingissä Suvi konsertoi ensimmäistä kertaa urallaan Finlandia-talossa, joka avautuu remontin jälkeen tammikuussa. Kiertueella kuullaan upeita versioita tuoreimman albumin kappaleista sekä rakastetuimpia hittejä Suvin uran varrelta. Kiertuetta säestää Leri Leskisen johtama kokoonpano.
Konsertin kesto noin 2 tuntia, sisältää väliajan
Liput alk. 43,50€
Tarkemmat kiertue- ja lipunmyyntitiedot: warnermusiclive.fi/suviterasniska
Suvi Teräsniska:
Facebook
Instagram
TikTok
Spotify
warnermusic.fi/suviterasniska

Pasion de Buena Vista – Kuubalainen show (CUB)
2025-03-19 19:00
Pasión de Buena Vista saapuu ensimmäistä kertaa Mikkeliin upean ohjelmansa kanssa!
Yli 800 000 katsojaa maailmanlaajuisesti 35 maassa saavuttanut legendaarinen kuubalaisyhtye Pasión de Buena Vista on pian ensimmäistä kertaa Mikkelissä! Parhaat kuubalaiset muusikot ja tanssijat esittävät lumoavan esityksensä Mikkelin Mikaelissa keskiviikkona 19.3.2025.
Kuumat rytmit, innostavat melodiat ja eksoottisen kaunis tanssi yhdessä yli 150:n tilaustyönä tehdyn asun kanssa vievät katsojan matkalle läpi jännittävän Kuuban yön!
Show Pasión de Buena Vista on täynnä kuubalaisten melodioiden taikaa. Mikään ei kuvasta tämän Karibian saaren kulttuuria niin hyvin kuin musiikki ja tanssi! Pasión de Buena Vista on loistava tapa tutustua Kuubaan ja sen intohimoiseen ja verkkaisen hauskaan tunnelmaan. Esitys kattaa koko eksoottisen saaren musiikin kirjon mambo-rytmeistä ja cha-cha-chasta niin kutsuttuun afro-kuubalaiseen salsaan.
Esitystä säestävä musiikki on sävelletty lyömäsoittimille muun muassa rummuille, symbaaleille ja congarummuille sekä puhaltimille kuten torville ja trumpeteille. Niitä täydentävät piano, basso sekä tyypillinen latinalaisamerikkalainen kitara. Muusikoiden mukana esiintyy lahjakkaita laulajia, jotka esittävät upeita sooloja useammin kuin kerran esityksen aikana. Ensiluokkaisilla tanssijoilla, jotka ovat toistuvasti osoittaneet perinteisen tanssin taitonsa havannalaisissa näytöksissä, on erityistä charmia. Ryhmä tuo lavalle perinteisiä kuubalaisia tyylejä, erityisesti supersuositun ”Son Cubanon”, joka on syntynyt sokeriruokotyöläisten keskuudessa 1920-luvulla ja joka on myöhemmin auttanut modernin salsan nousua. Kuuban yläluokka on vuosien ajan torjunut niin kutsutun ”Danzónin”, mutta nyt se on yksi suosituimmista tanssityyleistä ja synnyttänyt 1900-luvun puolenvälin cha-cha-chaan, rumban ja mambon.
Pasión de Buena Vista tuo Suomen talven keskelle kesäisen spektaakkelin ja tarjoaa suomalaisille ainutlaatuisen mahdollisuuden tehdä unohtumattoman matkan Kuubaan!
Viimeksi vuonna 2023 Suomessa vieraillessaan Pasión de Buena Vista teki laajan kiertueen, joka kattoi yhteensä kuusi paikkakuntaa ympäri Suomea. Esitykset saivat tuolloin suuren suosion ja vetivät katsomot aivan täyteen kuubalaisista rytmeistä nauttivaa yleisöä!
Nyt tämän kertaisen Suomen kiertueensa aikana temperamenttinen show nähdään Mikkelin lisäksi myös seitsemässä muussa kaupungissa: Kuopiossa, Lahdessa, Jyväskylässä, Lappeenrannassa, Porissa, Helsingissä ja Tampereella.
Esityksen kesto n. 2h 15 min sis. väliajan.
Ikäraja 5 v.
Liput:
Ystävänpäiväkampanja:
*Ostaessasi yhden lipun voit saada toisen lipun 50 % alennuksella. Kampanja koskee normaalihintaisia lippuja ja on voimassa 7.2-15.2.2025.
Toimi näin lippu.fin verkkokaupassa:
Lisää ensin peruslippu (Ystävänpäivä 74,50€) ostoskoriin ja sen jälkeen nappaa toinen lippu -50% alennuksella.
Hintaryhmä 1. Permannon rivit 1-12
Peruslippu 74,50 €
Lapset 5-16 v: 59,50 €
Opiskelijat 59,50 €
Eläkeläinen 64,50 €
Hintaryhmä 2. Permannon rivit 13-21:
Peruslippu 64,50 €
Lapset ja opiskelijat: 50 €
Eläkeläiset: 56,50 €
Hintaryhmä 3: Parvi
Peruslippu 56,50 €
Lapset ja opiskelijat: 44,90 €
eläkeläiset: 49 €

+ tilausmaksut (alk. 1,50 € + 0,65 % tilauksesta www.lippu.fi)

Best of Saikkua, kiitos!
2025-03-20 19:00
Best of Saikkua, kiitos!
Ensin syntyi vuonna 2013 Saikkua, kiitos!- komediaesitys. Suuren suosion siivittämänä se sai rinnalleen kaksi jatko-osaa. Saikkua, kiitos!- trilogian esityksiä on esitetty ympäri suomen yhteensä yli 1000 kertaa ja sen on nähnyt yli 500 000 katsojaa. Best of Saikkua, kiitos!- esitykseen on valittu trilogian parhaat palat, unohtamatta maailman hauskimmaksi mieheksi valitun Ismo Leikolan riemukkaita lauluja. Nyt yleisölle ei siis anneta armoa. Best of Saikkua, kiitos! on kaksi tuntia täyttä ja parasta naurutykitystä.
Esityksen kesto noin kaksi tuntia sisältäen väliajan.
Esitys on mahdollista esittää myös ilman väliaikaa ja lyhennettynä versiona sopimuksen mukaan esimerkiksi yksityistilaisuuksiin tai pikkujouluihin.
Tervetuloa nauramaan!
Liput 29,50 €
+ tilausmaksut (alk. 1,50 € + 0,65 % tilauksesta www.lippu.fi)

MIKKELIN KAUPUNGINORKESTERI: SAIMAA SINFONIETTA - LAVAKARISMAN MESTARIT
2025-03-21 18:00
Okko Kamu, kapellimestari
Harri Mäki, klarinetti
Annariina Jokela, alttoviulu
Jean Sibelius: Kurkikohtaus
Aulis Sallinen: Konsertto klarinetille, alttoviululle ja kamariorkesterille op. 91
Ahti Sonninen: Musiikkia Aleksis Kiven näytelmästä Seitsemän veljestä
Igor Stravinsky: Pulcinella-sarja
Saimaa Sinfoniettaa saapuu tällä kertaa johtamaan todellinen kapellimestarilegenda, kun Okko Kamu hyppää orkesterin puikkoihin. Yli viisi vuosikymmentä kestäneen kapellimestariuransa aikana Kamu on ehtinyt kiertää monet konsertti- ja oopperatalot ympäri maailman, tehnyt palkittuja levytyksiä ja luotsannut useita orkestereita pääkapellimestarina.
Sibeliuksen musiikkiin syvästi paneutunut Kamu on valinnut ohjelman alkuun dramaattisen Kurkikohtauksen, joka on uudistettu versio Arvid Järnefeltin Kuolema-näytelmän 3. ja 4. kohtauksen musiikista. Saimaa Sinfonietta huomioi säveltäjämestari Aulis Sallisen 90. juhlavuoden kaksoiskonserton myötä. Sallisen kaksoiskonsertossa kuullaan ja nähdään melko harvinainen solisti-instrumenttien yhdistelmä – klarinetti ja alttoviulu. Kolmiosainen konsertto on Radion Sinfoniaorkesterin tilausteos ja se on äänitetty 2009 Okko Kamun toimesta. Solisteina toimivat klarinetisti Harri Mäki, joka on paitsi tunnustettu solisti ja kamarimuusikko myös Sibelius-Akatemian professori. Alttoviulisti Annariina Jokela on kysytty kamarimuusikko ja pedagogi, joka on opiskellut Sibelius-Akatemian lisäksi myös Münchenin musiikkikorkeakoulussa.
Aleksis Kiven Seitsemän veljestä on suomalaisen kirjallisuuden merkkiteos, joka on sovitettu myös näyttämölle useaan otteeseen eri muodoissa. Säveltäjä Ahti Sonninen on kirjoittanut musiikin vuoden 1948 näytelmäversioon. Sävellyksessä vilahtelevat romaanista tutut tapahtumat kuten kuten veljesten tuskaisa tavaamisen opettelu ankaran lukkarin johdolla ja ahdinko hiidenkivellä härkälauman ahdistelemana.Harvoin kuultu perisuomalainen teos siis tarjolla.
Ohjelman päättää Stravinskyn kuuluisa Pulcinella-sarja samannimisestä baletista. Baletti pohjautuu barokkisäveltäjä Giovanni Battista Pergolesin musiikkiin. Stravinskyn baletti on paitsi ratkiriemukkaan hersyvä tanssi-iloittelu myös nousevan tyylisuunnan, uusklassismin, ydinteos.
LIPUT: 30 € / 27 € / 12 €
HINTA S-ETUKORTILLA: 27 € / 24 € / 10 €
+ tilausmaksut (alk. 1,50 € + 0,65 % tilauksesta www.lippu.fi)
TAITEILIJAVARTTI 21.3. klo 17.30 Mikaelin lämpiössä
Tapahtuman järjestää Mikkelin kaupunginorkesteri, yhteystiedot täältä

JP Leppäluoto – Omalla maalla vol2 / peruttu
2025-03-22 19:00
Tapahtuma on valitettavasti peruttu. Liput voi palauttaa osoitteessa https://web.lippu.fi/palautus 20.3.2025 mennessä. Mikäli toimitustavaksi on valittu Lippu.Pass, tulee palautukset hakea sovelluksen kautta.
———————————————————-
Omalla maalla vol2.

Akustinen kiertue jossa kerrataan Jp.Leppäluodon musiikillista uraa 30v ajalta. Tähän aikajanaan sijoittuu JP.n tärkeimmät omat bändit ja niiden kanssa luotu musiikki. ”Ilman näitä ja Tamperetta en olisi päätynyt YÖn solistiksi ”
Kiertueella kuullaa trion esittäminä riisuttuja versioita Charonin, Harmajan sekä soolo uran ajoilta ja muutamia YÖ.n kappaleita.
Liput 29,50 €

Ruusu joka vuodesta
2025-03-28 19:00
Ruusu joka vuodesta -konsertissa tulkitaan tanssilavojen kuninkaan Reiskan Reijo Taipale levyttämiä lauluja: Satumaa, Ruusu joka vuodesta, Elämän Virta, Elämän parketeilla. Tarinoita Satumaasta elämän virtaan, joissa yleisö voi jopa elää ja tuntea uudelleen oman nuoruutensa unohtumattomat hetket.
Lauluja tulkitsevat tangokuninkaat Matti Korkiala ja Teijo Lindström, iskelmätähti J. Eskelinen ja laulaja Juha Hautaluoma. Säestyksestä vastaa Legenda-orkesteri, kapellimestarina Seppo Rehnström.
Kesto 2,5 tuntia sis. väliajan
Liput 35,60€
+ tilausmaksut (alk. 1,50 € + 0,65 % tilauksesta www.lippu.fi)

MIKKELIN KAUPUNGINORKESTERI: KANSANMUSIIKISTA AMMENTAEN
2025-04-03 18:00
Erkki Lasonpalo, kapellimestari
Kirill Kozlovski, piano
Béla Bartók: Romanialaisia kansantansseja (sov. Arthur Willner)
Timo Alakotila: Pianokonsertto nro 2
Aulis Sallinen: Aspekteja Peltoniemen Hintrikin surumarssista
Heino Eller: Viis pala keelpilliorkestrile
Ihmiskunta on historiansa aikana tehnyt ja esittänyt musiikkia jo paljon ennen ns. taidemusiikin syntymistä. Musiikilla on siis ollut merkittävä rooli ihmiskunnan kehitykselle ympäri maapallon jo tuhansia ja tuhansia vuosia. Musiikki ja tanssi ovat siirtynyt sukupolvelta toiselle aina hieman muuttuen ja kehittyen Monet taidemusiikin säveltäjät ovat saaneet innoitusta kansanmusiikista ja kirjoittaneet teoksia, joista saamme nauttia tänäkin päivänä.
Unkarilainen mestarisäveltäjä Béla Bartók perehtyi ja tallensi useilla Itä-Eurooppaan suuntautuneilla matkoillaan seudun kansanmusiikkiperinnettä, josta ammensi sävellyksiinsä paljon vaikutteita. Yksi esimerkki tästä on Romanialaisia kansantansseja -sarja.
Illan solistiteos on kotimaista tekoa. Timo Alakotilan Pianokonsertto nro 2 on sävelkieleltään improvisatorista, leikkisää, lomittain modernistista ja viihteellistä – nykymusiikkia pelimanniasenteella. Solistina kuullaan pianotaituri Kirill Kozlovskia, joka on myös teoksen kantaesittänyt keväällä 2023. Kozlovski on monissa kilpailuissa menestynyt ja on kiertänyt kamarimuusikkona, liedpianistina sekä solistina ympäri Euroopan.
Peltoniemen Hintrikin surumarssi on perinteinen kaustislainen melodia, jota paikkakunnalla oli soitettu jo ainakin 1800-1900 -lukujen vaihteessa. Melodia tunnetaan erityisesti Reino Helismaan sanoittamana ja Tapio Rautavaaran tulkitsemana. Melodiasta inspiroitui myös 90. juhlavuottaan juhliva Aulis Sallinen käyttäen sitä kolmannen jousikvartettonsa pohjana.
Heino Elleriä pidetään Viron modernin musiikin isänä. Hän oli säveltäjä ja opettaja, jonka kuuluisin oppilas lienee Arvo Pärt. Viisi kappaletta jousiorkesterille soi kaunista romanttista sointia kansanmusiikkiin vahvasti kumartaen.
LIPUT: 27 € / 25 € / 10 €
HINTA S-ETUKORTILLA: 24 € / 22 € / 8 €
+ tilausmaksut (alk. 1,50 € + 0,65 % tilauksesta www.lippu.fi)
TAITEILIJAVARTTI klo 17.30 Mikaelin lämpiössä
Tapahtuman järjestää Mikkelin kaupunginorkesteri, yhteystiedot täältä
